Vi hadde en deilig uke i dette huset i juli, to familier - 4 voksne og to 17 åringer. Huset fremstår som beskrevet og vist på bilder. Godt utstyrt med det man kan trenge av utstyr, håndklær (ikke badehåndklær) og førstehjelpsskrin osv. Fint, rent og praktisk - uten den store luksusfølelsen, som vi heller ikke hadde forventet.
Huset har en fantastisk beliggenhet ved sjøen der man kan følge med på alt livet i havnen. Kort vei til strand (2 min gange) og til to OK spisesteder. Vi brukte også sykler til å dra inn til byen og spise der noen kvelder. Det tok 10 min. Alt føltes trygt.
Eneste vi savnet var solsenger som hadde blitt stjålet uken før, men Maria kom med to nye med en gang. Skulle gjerne hatt flere slik at vi kunne nyte det stille og nydelige uteområdet ved huset ennå mer. Merk også at det ikke er installert aircondition i huset. Det hadde vi ikke sjekket i forkant, og ja - det var veldig varmt disse julinettene. Men, det er altså vår feil at vi ikke hadde sjekket i forkant!
Anbefaler gjerne andre dette huset og verten, god tur!